અમદાવાદઃ સામાન્ય રીતે કોઈ ચોર પોલીસકર્મીના ઘરમાં કે તેની ચીજ્વસ્તુની ચોરી કરતાં એક હજાર વાર વિચાર કરે, પરંતુ એક ચોર પોલીસ લાઇનમાંથી જ એક પોલીસકર્મીએ અઠવા‌િડયા અગાઉ જ લીધેલા બાઈકની ચોરી કરી ફરાર થઈ ગયો હોવાની ઘટના સામે આવી છે. બાપુનગર પોલીસ સ્ટેશનમાં ફરજ બજાવતા એક પોલીસકર્મીના નવા બજાજ પલ્સર બાઈકની ચોરી થઈ છે. બાપુનગર પોલીસે હાલ બાઈક ચોરીનો ગુનો નોંધી બાઈક ચોરની શોધખોળ હાથ ધરી છે.